Amerikietiška siaubo istorija
„Amerikietiška siaubo istorija“ (angl. American Horror Story) – amerikiečių siaubo televizijos serialas, kurio autoriai ir prodiuseriai yra Ryan Murphy ir Brad Falchuk. Kiekvienas sezonas sukurtas kaip atskiras mini serialas, kurių personažai ir aplinka nėra susiję, o siužetas turi savo „pradžią, dėstymą ir pabaigą”. Pirmajame sezone, vėliau pervadintame Amerikietiška siaubo istorija: žudynių namas (angl. American Horror Story: Murder House), veiksmas vyksta 2011 m. ir pasakoja šeimos, persikėlusios į namą, kuriame vaidenasi anksčiau jame gyvenę žmonės, istoriją. Antrajame sezone, pavadinimu Amerikietiška siaubo istorija: beprotnamis (angl. American Horror Story: Asylum), kuriame veiksmas vyksta 1964 m., pasakojamos psichiškai nesveikų nusikaltėlių istorijos. Trečiajame sezone, pavadinimu Amerikietiška siaubo istorija: sąskrydis (angl. American Horror Story: Coven), kurio veiksmas vyksta XIX amžiuje ir 2013 m., pasakojama apie mūšį tarp raganų ir praktikuojančiųjų magiją. Ketvirtajame sezone, pavadinimu Amerikietiška siaubo istorija: išsigimelių šou (angl. American Horror Story: Freak show), kur veiksmas vyksta Jupiterio mieste, Floridoje 1952 metais, viename iš nedaugelio likusių Amerikos išsigimelių šou. Penktajame sezone, pavadinimu Amerikietiška siaubo istorija: viešbutis (angl. American Horror Story: Hotel) veiksmas vyksta Los Andžele, Kalifornijoje, 2015 metais ir orientuotas į paranormalaus viešbučio gyvenimą. Šeštasis sezonas Amerikietiška siaubo istorija: Roanoke (angl. American Horror Story: Roanoke) pasakoja apie šeimą, apsigyvenusią name, pastatytame ant paslaptingai dingusios kolonijos žemės. Sezono formatas paremtas dokumentiniu stiliumi. Serialą transliuoja amerikiečių kabelinės televizijos kanalas FOX. Pirmojo sezono premjera įvyko 2011 m. spalio 5 d. ir tęsėsi iki 2011 m. gruodžio 21 d. Antrasis sezonas buvo rodomas nuo 2012 m. spalio 17 d. iki 2013 m. sausio 23 d. Trečiasis sezonas – nuo 2013 m. spalio 9 d. iki 2014 m. sausio 29 d. 2013 m. lapkričio 6 d. 2013 m. lapkričio 6 d. Ketvirtasis sezonas nuo – 2014 spalio 8 d. iki 2015 sausio 21 d. Penktojo sezono premjera 2015 spalio 7 d. iki 2016 sausio 13 d. 2016 Lapkričio 10 d. išleistas šeštasis serialo sezonas. „Amerikietiška siaubo istorija“ buvo teigiamai įvertinta televizijos kritikų. Aktorių darbas taip pat buvo gerai įvertintas, ypač Jessica Lange, kuri laimėjo „Emmy“, „Auksinį gaublį“ ir Ekrano aktorių gildijos apdovanojimą už savo pasirodymą. Serialas sulaukė aukštų reitingų kanale FOX, pirmajame sezone tapęs populiariausiu nauju serialu 2011 metais.